கேள்வி: பீர் பாஞ்சால் கணவாய் - அலியாபாத் சராய் பற்றி தகவல் சொல்.
பதில்: படிமம்:Aliabad_Sarai_Mughal_Road.jpg அலியாபாத் சராய் என்பது பீர் பாஞ்சால் கணவாயில் உள்ள ஒரு ஓய்வு இல்லமாகும். இது 16 ஆம் நூற்றாண்டின் இறுதியில் பேரரசர் ஜஹாங்கீர் கட்டப்பட்டதாகக் கூறப்படுகிறது. இது முகலாயச் சாலையில் இலாகூர் மற்றும் ஸ்ரீநகர் இடையே கட்டப்பட்ட 14 நிறுத்துமிடங்களில் ஒன்று. உள்ளூர் தலைவர்களின் உதவியுடன், அலி மர்தான் கான் என்ற ஈரானியப் பொறியாளர் இதன் கட்டுமானப் பணிகளை மேற்கொண்டார். இந்தப் பாரம்பரிய கட்டிடத்தின் பாதுகாப்பை அரசாங்கம் புறக்கணித்துள்ளது. மேலும் இது சமீப காலங்களில் உள்ளூர் மேய்ப்பர்களால் கால்நடைகளுக்கான கொட்டகையாகப் பயன்படுத்தப்படுகிறது. அசல் முகலாயச் சாலை அலியாபாத் சராய் ஓய்வு இல்லத்திற்கு முன்னால் சென்றது. தற்போதையது அதன் பின்னால், அதிக உயரத்தில் செல்கிறது. உள்ளூர் பாரம்பரியம் புனித மிர் சையித் அலி ஹமதானியை tafatul arfin manucript பீர் கி காலியுடன் இணைக்கிறது. எழுதப்பட்ட பதிவுகள், ஷேக் அகமது கரீம் என்ற பீர், பேரரசர் ஜஹாங்கிரின் காலத்தில் பீர் கி காலியில் வாழ்ந்து தியானம் செய்ததாகக் குறிப்பிடுகின்றன. அவர் இந்து மதத்திலிருந்து இஸ்லாத்திற்கு மாறினார். பீர் கி காலியை கடவுளின் இடமாகக் கருதினார். மேலும் வழிப்போக்கர்கள் அனைவரும் அதை மரியாதையுடன் நடத்த வேண்டும் என்று வலியுறுத்தினார். பேரரசர் ஜஹாங்கிர் இவரது கட்டளைகளை புறக்கணித்ததாகவும், ஆனால் ஷாஜகான் ஔரங்கசீப் அவற்றைப் பின்பற்றியதாகவும் பதிவுகள் கூறுகின்றன. பீர் தியானம் செய்யும் இடத்தைக் குறிக்க பீர் கி காலியில் ஒரு சன்னதி உள்ளது. அதன் உள்ளே அவரது கைரேகையுடன் கூடிய ஒரு கல் இருப்பதாக சிலர் நம்புகின்றனர்.